**Viljandi valla külade mängude segavõrkpalli juhend 2024. a**

**I Eesmärk**

Arendada võrkpalli kui suurepärast spordiala kõigi Viljandi valla elanike seas. Populariseerida sportlikke eluviise Viljandi valla külade elanike hulgas. Selgitada välja parim võistkond segavõrkpallis.

**II Aeg ja koht**

Võistlus toimub 24. augustil 2024 Holstre-Polli Spordikeskuses algusega kell 11.30.

**III Osavõtjad**

Viljandi valla külade mängudest võivad osa võtta kõik Viljandi vallas alaliselt elavad kodanikud ning nende lapsed ja lapselapsed.

Üks küla võib välja panna maksimaalselt kaks võistkonda.
Võistkonna suuruseks on 5 meest ja 3 naist. Mänguväljakul on 4 meest ja 2 naist. Naine võib asendada meesmängijat. Vigastuse korral on lubatud mängida viie mängijaga, juhul kui väljakule jääb vähemalt kaks naismängijat. Tühi koht liigub väljakul kaasa ja serv annab vastasvõistkonnale punkti ja pallingu õiguse.

Iga võistleja vastutab oma tervisliku seisundi eest ise.

**IV Võistluste süsteem**

Võistluste läbiviimise süsteem teatatakse koos ajakavaga pärast võistkondade registreerimist. Mängitakse parem 3-st geimist. Võit annab 2, kaotus 1 ja loobumine 0 punkti. Kahe loobumise korral võistkond eemaldatakse võistlusest.

Võitja selgitamisel arvestatakse esmalt võitude, seejärel punktide arvu. Kahe võistkonna võrdsete võitude/punktide korral saab määravaks omavaheline mäng. Kolme või enama võistkonna võrdsete punktide arvu korral määrab paremuse üldine geimide suhe, selle võrdsuse korral üldine geimipunktide suhe. Selle võrdsuse korral reastatakse võistkonnad omavaheliste mängude tulemuste alusel, arvestades eelnevaid põhimõtteid.
Mängitakse FIVB saalivõrkpalli reeglite alusel rannavõrkpalli mõõtmetega väljakul 8 x 16 m ja võistluspalliks on FIVB poolt tunnustatud rannavõrkpall.

**V Autasustamine**

Kolme parema võistkonna liikmeid autasustatakse medalite ja diplomitega.

 **VI Üldist**

Kõik juhendis määratlemata küsimused lahendab korraldaja kohapeal.
Võistluste peakohtunik on Tarmo Arak, tel 527 8113.